open-index/open-wikipedia-markdown huggingface dataset:
Viktorija Tkačuka

**Viktorija Tkačuka** (; dzimusi ) ir ukraiņu vieglatlēte, kas specializējas 400 metru barjerskrējienā, startē arī 400 metru distancē un stafetēs.

Piedalījusies trijās olimpiskajās spēlēs (, , ). 2016. gadā Riodežaneiro iekļuva pusfinālā un kopvērtējumā ierindojās 22. vietā, labāko rezultātu sasniedza 2020. gada spēlēs Tokijā, ieņemot 6. vietu 400 m barjerskrējienā. 2020. gada olimpiskajās spēlēs startēja arī 4x400 metru stafetē, kur Ukrainas komanda ieņēma 9. vietu. 2022. gada Eiropas čempionātā Minhenē izcīnīja sudraba medaļu 400 m/b.

## Ārējās saites
Janeks Eiglane

**Janeks Eiglane** (; dzimis  Rakverē) ir igauņu vieglatlēts, startē desmitcīņas sacensībās.

2015. gada Eiropas U-23 čempionātā Tallinā izcīnīja bronzas medaļu. Tajā pašā gadā pirmoreiz piedalījās arī Pasaules čempionātā pieaugušajiem, kas risinājās Pekinā, un ieņēma 19. vietu. 2017. gada Pasaules čempionātā Londonā ar 8371 punktiem ieņēma 4. vietu. Pēc diviem gadiem Pasaules čempionātā Dohā ierindojās 6. vietā. 2022. gada Eiropas čempionātā Minhenē, iegūstot 8346 punktus, izcīnīja bronzas medaļu.

2022. gada aprīlī sacensībās Noksvilā, ASV, sasniedza personisko rekordu desmitcīņā — 8405 punktus. 2022. gadā atzīts par Igaunijas gada sportistu.

2023. gada Pasaules čempionātā J. Eiglane uzstādīja jaunu personisko rekordu (8524 punkti), kas sacensību kopvērtējumā deva 6. vietu.  Parīzē ieguva 5. vietu, vēlreiz labojot savu personisko rekordu (8572 punkti).

## Atsauces

## Ārējās saites
Ulukhaktūka

**Ulukhaktūka** (,  — ‘vieta, kur ir materiāli ulu [naža] izgatavošanai’), līdz 2006. gadam **Holmena** (), ir inuitu ciems Kanādā, Ziemeļrietumu Teritorijās. Izvietojusies Viktorijas salas rietumos Amundsena līča krastā. Ziemeļos no ciema atrodas Ulukhaktūkas/Holmenas lidosta.

## Vēsture
Apdzīvotā vieta sāka veidoties 1937. gadā, kad šajā vietā apmetās inuita Natkusiaka ģimene. Pēc diviem gadiem uz šejieni no Volkera līča tika pārcelta *Hudson's Bay Company* faktorija, kā arī atvērta katoļu misija. Sākotnēji nodēvēta par godu Edvarda Inglfīlda ekspedīcijas dalībniekam Holmenam. 1984. gadā piešķirts ciema statuss.

## Infrastruktūra
Ulukhaktūkas ciemā ir skola, ambulance, sporta nams, veikals, pasts, policijas iecirknis, viesnīcas, katoļu baznīca. Elektrību nodrošina dīzeļelektrostacija. Iedzīvotāju galvenā nodarbošanās ir amtniecība, zveja un medības.

## Atsauces

## Ārējās saites
Pērlis

**Pērlis** ir ciems Gulbenes novada Druvienas pagastā. Atrodas pagasta dienvidrietumu daļā.

Apdzīvotā vieta atrodas pie autoceļa V847 un V302 krustojuma, Vilaunes upes krastā. Pie ciema ir Pērļa dzirnavu ezers.

Vietējās nozīmes aizsargājamie kultūras pieminekļi ciema apkārtnē: Pērļa ūdensdzirnavas.

## Atsauces
Hals Ešbijs

**Viljams Hals Ešbijs** (; dzimis , miris ) bija amerikāņu kinorežisors un montāžists, uzskatīts par vienu no "Jaunās Holivudas" (*New Hollywood*) jeb "amerikāņu jaunā viļņa" pārstāvjiem.

Savu karjeru sācis kā filmu montāžists, strādājot pie režisora Normana Džuisona. Bijis montāžists viņa filmai "Nakts karstumā" (1966), par ko saņēmis savu vienīgo Amerikas Kinoakadēmijas balvu kategorijā "Labākā montāža". Šajā kategorijā ticis nominēts arī par Džuisona filmu *[[The Russians Are Coming, the Russians Are Coming]]* (1966).

1970. gadā iznāca viņa pirmā režisētā filma, komēdijdrāma *[[The Landlord]]*. 1978. gadā saņēmis savu trešo Kinoakadēmijas balvas nomināciju, šoreiz kategorijā "Labākais režisors", par filmu "Atgriešanās mājās" (*Coming Home*, 1978), ar Džeinu Fondu un Džonu Voitu galvenajās lomās. Režisējis arī tādas pazīstamas filmas kā "Harolds un Moda" (*Harold and Maude*, 1971), "Pēdējā detaļa" (1973), *[[Shampoo]]* (1975), *[[Bound for Glory]]* (1976), *[[Being There]]* (1979) un *[[Lookin' to Get Out]]* (1982).

## Ārējās saites
Mana dziesma (nozīmju atdalīšana)

**Mana dziesma** var būt:
* "Mana dziesma" — Renāra Kaupera komponētā dziesma;
* "Mana dziesma" — 2006. gadā izdots Gunāra Freidenfelda un grupas "Zeļļi" albums;
** "Mana dziesma" — albuma "Mana dziesma" tituldziesma.
Normans Džuisons

**Normans Frederiks Džuisons** (; dzimis , miris ) bija Kanādas kinorežisors, scenārists un kinoproducents.

Kopumā režisējis 24 pilnmetrāžas filmas un trīs reizes, trīs dažādās desmitgadēs ir ticis nominēts Amerikas Kinoakadēmijas balvai kategorijā "Labākais režisors", par filmām "Nakts karstumā" (1967), *[[Fiddler on the Roof]]* (1971) un "Mēnessērdzīgais" (*Moonstruck*, 1987). Režisējis dažādu žanru filmas, kā drāmu *[[The Cincinnati Kid]]* (1965), komēdiju *[[The Russians Are Coming, the Russians Are Coming]]* (1966), kriminālfilmu "Tomasa Krauna afēra" (1968), mūziklu "Jēzus Kristus Superzvaigzne" (*Jesus Christ Superstar*, 1973), zinātniskās fantastikas filmu *[[Rollerball]]* (1975), *[[neo-noir]]* filmu *[[F.I.S.T.]]* (1978), komēdijdrāmas *[[...And Justice for All]]* (1979) un *[[Other People's Money]]* (1991), mistērijas filmas *[[A Soldier's Story]]* (1984) un *[[Agnes of God]]* (1985), biogrāfisko filmu "Viesulis" (*The Hurricane*, 1999) un drāmu *[[The Statement]]* (2003).

Savās filmās bieži attēlojis sabiedrības sociālās un politiskās problēmas, bieži strīdus izraisošus un pretrunīgus tematus padarot pieejamus plašākai auditorijai. Saņēmis vairākas balvas, piemēram, Sudraba lāci Berlīnes Starptautiskajā kinofestivālā, kā arī ticis nominēts trim Zelta globusa balvām un vienai BAFTA kino balvai. 71. Kinoakadēmijas balvu pasniegšanas ceremonijā saņēmis Ērvinga Tālberga memoriālo balvu. Viņa filmas kopumā ir tikušas nominētas 41 Kinoakadēmijas, 22 BAFTA un 41 Zelta globusa balvai.

## Atsauces

## Ārējās saites
Draudzības tilts

**Draudzības tilts** (, ) ir 1965. gadā atklāts autotransporta tilts pār Paranas upi, kas savieno Sjudadu del Esti Paragvajā un Fosu du Igvasu Brazīlijā. Tiltam ir liela nozīme reģiona, sevišķi Paragvajas, ekonomikā, jo liela daļa no Paragvajas importa un eksporta notiek pār šo tiltu.

## Ārējās saites

*structurae.net
Vilma Murto

**Vilma Anna Helena Murto** (; dzimusi ) ir somu vieglatlēte, kas startē kārtslēkšanas sacensībās, 2022. gada Eiropas čempione un 2023. gada Pasaules čempionāta bronzas medaļas ieguvēja.

## Karjera
Starptautiskās sacensībās debitēja 2014. gadā, piedaloties Pasaules čempionātā junioriem Jūdžīnā un ieņemot 25. vietu.  sacensībās telpās Cveibrikenē viņa laboja pasaules junioru rekordu, sasniedzot 4,71 m, kas bija arī jauns Somijas rekords. 2016. gadā debitēja Eiropas čempionātā pieaugušajiem, kas notika Amsterdamā, un ar rezultātu 4,45 metri ieņēma 7. vietu. Tajā pašā gadā Pasaules U-20 čempionātā Bidgoščā izcīnīja bronzas medaļu. 2016. gadā debitēja arī olimpiskajās spēlēs, kvalifikācijā ieņemot 24. vietu.

2017. gada Eiropas U-20 čempionātā ar pieticīgu rezultātu 4,15 metru augstumā ieguva bronzas godalgu. Pasaules čempionātā debitēja 2019. gadā Dohā, kvalifikācijā pārvarēja 4,35 metru augstumu un finālsacensībām nekvalificējās.  Tokijā iekļuva finālā un ar rezultātu 4,50 metri ieņēma dalītu 5. vietu. 2022. gada Pasaules čempionātā Jūdžīnā finālā pārvarēja latiņu 4,60 metru augstumā un ierindojās 6. vietā. 2022. gada Eiropas čempionātā Minhenē atkārtoja Katerinas Stefanidi 2018. gadā uzstādīto Eiropas čempionātu rekordu (4,85 m) un izcīnīja zelta medaļu. 2023. gada martā uzvarēja Eiropas čempionātā telpās ar rezultātu 4,80 m. 2023. gada Pasaules čempionātā Budapeštā, pārvarot 4,80 metrus, izcīnīja bronzas medaļu.  Parīzē ieņēma sesto vietu.

## Sasniegumi

## Atsauces

## Ārējās saites
Marina Beha-Romančuka

**Marina Beha-Romančuka** (; dzimusi  Hmeļnickas apgabalā) ir ukraiņu vieglatlēte, startē tāllēkšanas un trīssoļlēkšanas sacensībās. Viņa ir 2022. gada Eiropas čempione trīssoļlēkšanā, pasaules un Eiropas čempionātu medaļniece tāllēkšanā.

## Karjera
Karjeras sākumā startējusi tikai tāllēkšanā. Pirmo starptautisko panākumu guvusi 2011. gadā, uzvarot Eiropas jaunatnes olimpiskajā festivālā Trabzonā. 2013. gada Eiropas čempionātā junioriem Rieti, Itālijā, izcīnīja bronzas medaļu. 2013. gadā piedalījās arī Pasaules čempionātā pieaugušajiem Maskavā, kvalifikācijā paliekot 25.. vietā. Savā debijas Eiropas čempionātā 2016. gadā Amsterdamā iekļuva finālā, bet tajā ieņēma 12. vietu.  Riodežaneiro kvalifikācijā sasniedza 10. rezultātu un iekļuva finālsacensībās, bet tajās palika bez rezultāta.

2017. gada Eiropas U-23 čempionātā Bidgoščā kļuva par bronzas medaļnieci. 2017. gada Pasaules čempionātā Londonā kvalifikācijā ieņēma 18. vietu un finālsacensībām nekvalificējās. 2018. gada Eiropas čempionātā Berlīnē izcīnīja sudraba medaļu, labākajā mēģinājumā aizlecot 6,73 metrus tālu.

2019. gada Eiropas čempionāts telpās Glāzgovā ieguva bronzu tāllēkšanā. Tā paša gada jūlijā uzvarēja Universiādē, kas norisinājās Neapolē. 2019. gada Pasaules čempionātā Dohā tāllēkšanas sacensībās sasniedza rezultātu 6,92 un ieguva sudraba godalgu, piekāpjoties tikai Malaikai Mihambo. 2021. gada Eiropas čempionātā telpās Toruņā izcīnīja zelta medaļu.  Tokijā, kas risinājās 2021. gada augustā, tāllēkšanā ieņēma piekto vietu.

Pirms 2022. gada sezonas nolēma pievērsties arī trīssoļlēkšanai. 2022. gada Pasaules čempionātā telpās Belgradā piedalījās gan tāllēkšanas, gan trīssoļlēkšanas sacensībās. Trīssoļllēkšanā ar rezultātu 14,76 m izcīnīja sudraba medaļu, bet tāllēkšanā ieņēma sesto vietu. 2022. gada Pasaules čempionātā Jūdžīnā medaļas izcīnīt neizdevās — tāllēkšanā ieņēma 8. vietu, bet trīssolī sasniedza 11. rezultātu. 2022. gada Eiropas čempionātā Minhenē pēc sāpīgas 4. vietas tāllēkšanā nākamajā dienā kļuva par Eiropas čempioni trīssoļlēkšanā, sasniedzot personisko rekordu — 15,02 m.

2023. gada Pasaules čempionātā Budapeštā tāllēkšanas kvalifikācijā palika bez rezultāta, bet trīssoļlēkšanā iekļuva finālā, kur aizlēca tieši 15 metrus un izcīnīja sudraba medaļu, ilgu laiku atradās sacensību vadībā, tikai pēdējā lēcienā viņu pārspēja Venecuēlas trīssoļlēcēja Julimara Rohasa.

## Sasniegumi

## Atsauces

## Ārējās saites
Čako aizstāvju stadions

**Čako aizstāvju stadions** () ir daudzfunkcionāls stadions Paragvajas galvaspilsētā Asunsjonā. 1917. gadā uzceltajā stadionā mūsdienās ir 34 451 sēdvietas un tajā bāzējas Paragvajas futbola izlase. Stadions nosaukts Čako kara (1932—1935) dalībnieku piemiņai. Tā kā stadions ir lielākais valstī, šeit nereti notiek Asunsjonas futbola klubu *[[Cerro Porteño]]*, *[[Club Guaraní]]* un *[[Club Olimpia]]* spēles.

## Ārējās saites

* Stadiona profils ''stadiumguide.com''
* Stadiona profils ''stadiumdb.com''
Pēdējā detaļa

**"Pēdējā detaļa"** () ir 1973. gada ASV komēdijdrāmas filma, kuras režisors ir Hals Ešbijs. Filmā galvenās lomas atveido Džeks Nikolsons, Otiss Jangs, Endijs Kveids, Kliftons Džeimss un Kerola Keina. Filma ir balstīta uz 1970. gada Derila Panisena romānu ar tādu pašu nosaukumu.

Filma stāsta par diviem karavīriem, kuriem tiek pavēlēts nogādāt cietumā jaunu karavīru, taču pa ceļam viņi nolemj viņam sniegt vēl pēdējo iespēju labi pavadīt laiku.

"Pēdējās detaļas" pirmizrāde notika , un to izplatīja *[[Columbia Pictures]]*. Filma saņēma pozitīvas kritiķu atsauksmes, kuri slavēja Nikolsona un Kveida aktierspēli, kā arī scenāriju. Filma nominēta trim Amerikas Kinoakadēmijas balvām kategorijās "Labākais aktieris galvenajā lomā" (Nikolsons), "Labākais aktieris otrā plāna lomā" (Kveids) un "Labākais adaptētais scenārijs". "Pēdējā detaļa" nominēta arī divām Zelta globusa balvām, četrām BAFTA kino balvām (saņēma divas), kā arī Zelta palmas zaram 1974. gada Kannu kinofestivālā. Nikolsons par savu lomu saņēma festivāla labākā aktiera balvu.

## Atsauces

## Ārējās saites
Silvio Petirosi starptautiskā lidosta

**Silvio Petirosi starptautiskā lidosta** () ir starptautiska lidosta uz austrumiem no Paragvajas galvaspilsētas Asunsjonas.

Lidosta dibināta 1938. gadā, bet skrejceļš uzbūvēts 20. gadsimta sešdesmitajos gados, kas 1985. gadā rekonstruēts. Lidosta nosaukta paragvajiešu aviācijas pioniera Silvio Petirosi (*Silvio Pettirossi*, 1887—1916) vārdā. Starp 1980. un 1989. gadu lidosta bija nosaukta Paragvajas līdera Alfredo Stresnera (*Alfredo Stroessner*, 1912—2006) vārdā. Lidosta ir lidsabiedrību *[[LATAM Paraguay]]* un *[[Paranair]]* bāze.

Neskaitot čārterlidojumus, lidostā regulārus pasažieru aviopārvadājumus 2022. gadā nodrošināja aviosabiedrības *[[Aerolíneas Argentinas]]*, *[[Air Europa]]*, *[[Avianca]]*, *[[Copa Airlines]]*, *[[Gol Linhas Aéreas Inteligentes]]*, *[[JetSmart Argentina]]*, *[[LATAM Brasil]]*, *[[LATAM Chile]]*, *[[LATAM Perú]]*, *[[Línea Aérea Amaszonas]]*, *[[Paranair]]*. Visu sezonu lidojumi notiek uz 9 valstīm (tās ir Argentīna, Bolīvija, Brazīlija, Čīle, Kolumbija, Panama, Peru, Spānija, Urugvaja).

## Ārējās saites

* Neoficiālā mājaslapa
Affliction

***Affliction*** ir 1997. gada ASV *[[neo-noir]]* krimināldrāmas filma, kuras režisors un scenārija autors ir Pols Šreiders. Filmā galvenās lomas atveido Niks Nolte, Sisija Speiseka, Džeimss Kobērns un Vilems Defo. Filma ir balstīta uz 1989. gada Rasela Benksa romāna ar tādu pašu nosaukumu.

Filma stāsta par personīgu problēmu nomāktu mazpilsētas policistu Veidu Vaithausu (Nolte), kurš, mēģinot saglabāt veselo saprātu, izmeklē aizdomīgu nāvi medību laikā.

*Affliction* pirmizrāde notika  Venēcijas kinofestivālā, bet ASV tika izdota gadu vēlāk — . Filma saņēma pozitīvas kritiķu atsauksmes, īpaši izceļot Noltes un Kobērna sniegumu. 71. Kinoakadēmijas balvu ceremonijā Nolti nominēja kategorijā "Labākais aktieris galvenajā lomā", savukārt Kobērns saņēma balvu kategorijā "Labākais aktieris otrā plāna lomā". Filma nominēta arī sešām *[[Independent Spirit Awards]]* balvām.

## Atsauces

## Ārējās saites
Niks Nolte

**Nikolass Kings Nolte** (; dzimis ) ir amerikāņu aktieris.

Par lomu romantiskajā drāmā "Paisuma princis" (*The Prince of Tides*, 1991), Nolte saņēma Zelta globusa balvu kategorijā "Labākais aktieris drāmas filmā", kā arī tika nominēts Amerikas Kinoakadēmijas balvai kategorijā "Labākais aktieris galvenajā lomā". Kinoakadēmijas balvai ticis nominēts arī par lomām drāmās *[[Affliction]]* (1997) un "Cīnītājs" (2011). Ticis nominēts Emmy balvai par dalību miniseriālā *[[Rich Man, Poor Man]]* (1976).

Piedalījies arī tādās filmās kā *[[The Deep]]* (1977), *[[Who'll Stop the Rain]]* (1978), *[[North Dallas Forty]]* (1979), "48 stundas" (1982), *[[Teachers]]* (1984), "Trakulības Beverlihilzā" (1986), *[[Three Fugitives]]* (1989), *[[Another 48 Hrs.]]* (1990), *[[Everybody Wins]]* (1990), "Baiļu rags" (1991), *[[Lorenzo's Oil]]* (1992), *[[I Love Trouble]]* (1994), *[[Blue Chips]]* (1994), "Šaurā, sārtā līnija" (1998), *[[The Good Thief]]* (2002), "Halks" (2003), "Viesnīca Ruandā" (*Hotel Rwanda*), "Otrpus žogam" (2006), "Tropu negaiss" (2008), "Par kaķiem un suņiem 2: Kaķenes atriebība" (*Cats & Dogs: The Revenge of Kitty Galore*, 2010), *[[A Walk in the Woods]]* (2015) un "Eņģeļa krišana" (*Angel Has Fallen*, 2019).

## Ārējās saites
Ceļa zīme

thumb|Eiropas standarta dažādu kategoriju zīmju piemērs
**Ceļa zīme** ir standartizēta zīme, kas tiek uzstādīta pie ceļa, lai nodotu satiksmes dalībniekiem noteiktu informāciju.

Lai gan vispārīgie ceļa zīmju un simbolu principi daudzās valstīs ir vienādi, pašas zīmes dažādās valstīs mēdz ievērojami atšķirties. Lielāko daļu pasaules ceļa zīmju sistēmu var reducēt līdz divām sistēmām, Eiropas un anglosakšu, ar dažiem vietējiem papildinājumiem un atšķirībām. Eiropā, Krievijā un daudzās citās pasaules valstīs ir spēkā Vīnes konvencija par ceļa zīmēm un signāliem.
Sakura Haruno

**Sakura Haruno** () — viena no galvenajām varonēm mangā un anime-seriālā "Naruto". Sakura ir attēlota kā kunoiči no Konohagakures ("Slēpto lapu ciemats") un daļa no 7. komandas, kuras sastāvā ir Sakura, Naruto Udzumaki, Saske Učiha un viņu sensejs Kakaši Hatake. Sakura sākotnēji ir iemīlējusies Saskē, slavē viņu ik uz soļa un nicina Naruto kā mazāk pieredzējušo komandas biedru. Sērijai attīstoties, viņa sāk atbrīvoties no šīs apsēstības un kļūst pateicīgāka un pieņem Naruto. Ārpus galvenajām sērijām Sakura ir parādījusies vairākos citos Naruto sižetos, jo īpaši turpinājumos *Naruto: The Seventh Hokage* *and the Scarlet Spring (2015)* un *Boruto: Naruto Next Generations (2016)*, kur viņa ir attēlota kā ārsts vārdā Sakura Učiha. ().

Sakura kļuva par galveno varoni, lai gan sākotnēji viņa nebija paredzēta šai lomai uzreiz. Masasi Kisimoto bija grūtības aprakstīt Sakuras raksturu, un tā vietā skatītāja uzmanība tika koncentrēta uz Sakuras fiziskajām īpašībām, piemēram, augsto pieri. Otrajā mangas daļā Kisimato pārveidoja varones kostīmu, lai Sakura izskatītos kā cīņu meistars, kā arī padarīja pašu Sakuru skaistāku.

Tulkojumā no japāņu valodas "haruno" nozīmē "pavasara laiks", bet "sakura" ir ķiršu koks, kura ziedi no seniem laikiem asociējās ar samurajiem.

## Atsauces
Jezuītu misijas La Santisima Trinidada de Parana un Hesusa de Tavarankve

**Jezuītu misijas La Santisima Trinidada de Parana un Hesusa de Tavarankve** () ir divu 17. gadsimta jezuītu misiju jeb redukciju (La Santisima Trinidadas de Parana un Hesusas de Tavarankve) drupas, kas atrodas Paragvajas dienvidos. 1993. gadā tās tika iekļautas UNESCO Pasaules mantojuma sarakstā. Līdzīgi objekti 1984. gadā tika iekļauti UNESCO objektā Gvaranu jezuītu misijas, kas atrodas Argentīnas un Brazīlijas teritorijā.

Jezuītu misijas gvaranu vidū Laplatas baseinā darbojās 17. — 18. gadsimtā. Misiju mērķis bija pievērst pamatiedzīvotājus kristietībai, mazāk cenšoties ietekmēt to tradicionālo dzīvesveidu. Misijas ekonomiski un politiski nostiprinājās, iegūstot zināmu autonomiju Spānijas un Portugāles impērijās. Ekonomiskā un politiskā neatkarība, kā arī veiksmīga pretošanās vergu tirdzniecībai bija viens no iemesliem jezuītu padzīšanai 18. gadsimta vidū.

## Galerija

Ruinas_de_Jesús._Altar_Mayor.jpg|La Santisima Trinidada de Parana
Ruinas_jesuiticas_Paraguay_Acceso.jpg|La Santisima Trinidada de Parana
Jesus_de_Tavarangue_-_view_from_the_altar.JPG|Hesusa de Tavarankve
Jesus_de_Tavarangue_-_Main_building_from_the_left_2.JPG|Hesusa de Tavarankve


## Ārējās saites
Vācijas Valsts banku asociācija

**Vācijas Federālā publisko banku asociācija (VÖB)** () ir vadošā Vācijas banku nozares asociācija, kas atrodas Berlīnē. Tā pārstāv 61 dalībiestādi, tostarp valsts bankas un federālās un valsts attīstības bankas.

“Vācijas publisko kredītiestāžu asociācija” tika dibināta 1916. gadā, un 1974. gadā tā tika pārdēvēta par pašreizējo nosaukumu. Kopš 1987. gada *VÖB* ir birojs Briselē. Asociācija ir pārstāvēta arī Parīzē, kur darbojas koordinācijas birojs ar Eiropas Banku iestādi (EBI) un Eiropas Vērtspapīru un tirgu iestādi (EVTI). Asociācija ir Eiropas Publisko banku asociācijas (*EAPB*) locekle Briselē. No 2023. gada 1. janvāra *VÖB* kļuva arī par Eiropas Banku federācijas (EBF) ārkārtas biedru.

*VÖB* dalībiestādes ar kopējiem aktīviem aptuveni 3029 miljardu eiro apmērā aptver aptuveni vienu trešdaļu Vācijas banku tirgus. Ar 59% tirgus daļu parastās *VÖB* bankas, kas ir *VÖB* biedri, ir tirgus līderi pašvaldību finansējuma jomā; turklāt tās nodrošina aptuveni 22% no visiem uzņēmumu kreditēšanas darījumiem Vācijā. 2022. gadā attīstības un veicināšanas bankas federālajā un federālo zemju līmenī izsniedza 72 miljardu eiro jaunu attīstības un veicināšanas aizdevumu veidā. 

*VÖB-ZVD Netzbetrieb Frankfurt* ir Vācijas banku nozares apstiprināts tīkla operators, kas nodrošina visizplatītāko karšu maksājumu veidu (Girocard, kredītkaršu, starptautisko bankas karšu / Maestro, GeldKarte, klientu un bonusa karšu) tehnisko apstrādi, un ir viens no vadošajiem apstiprinātajiem tīkla operatoriem ar aptuveni 70 000 pieslēgtiem termināļiem.

*VÖB* ir vienīgā Vācijas banku asociācija, kas pilda tās dalībiestāžu darba devēju apvienības funkcijas: Publiskā sektora banku darba devēju apvienība (), kurā ietilpst VÖB dalībiestādes ar kopumā 60 000 darbinieku (2022. finanšu gadā) un kas veic darba koplīgumu slēgšanas pienākumus.

## Atsauces

## Ārējās saites
* VÖB oficiālā vietne
* LinkedIn
*VÖB biedri 
*Attīstības un veicināšanas bankas Vācijā
La Santisima Trinidada de Parana

**La Santisima Trinidada de Parana** () ir 18. gadsimta jezuītu redukcijas drupas, kas atrodas Paragvajas dienvidos. 1993. gadā kopā ar Hesusu de Tavarankvi tika iekļauta UNESCO Pasaules mantojuma sarakstā kā Jezuītu misijas La Santisima Trinidada de Parana un Hesusa de Tavarankve.

La Santisima Trinidada de Parana bija viena no jezuītu uzceltajām pilsētiņām pamatiedzīvotāju gvaranu pievēršanai kristietībai. Tā tika uzcelta kā viena no pēdējām (1706. gadā) un veidota kā pašpietiekama komūna ar lielu baznīcu, laukumu, skolu, darbnīcām, dzīvojamām ēkām. Pēc jezuītu padzīšanas no Spānijas impērijas 1768. gadā, La Santisima Trinidada de Parana, tāpat kā citas jezuītu redukcijas, tika pamesta.

## Attēlu galerija

Clock tower - Jesuit Reduction of Trinidad - Paraguay.JPG
Iglesia, Ruinas Jesuíticas Santísima Trinidad del Paraná, Encarnación, Paraguay - panoramio.jpg
J37 770 Santísima Trinidad de Paraná, Querschiff.jpg


## Ārējās saites
Silmači

**Silmači** ir ciems Gulbenes novada Druvienas pagastā. Atrodas pagasta dienvidrietumu daļā.

Apdzīvotā vieta atrodas pie autoceļa V302, Tirzas upes un Ābramu ezera krastā.

Vietējās nozīmes aizsargājamie kultūras pieminekļi ciema apkārtnē: Silmaču viduslaiku kapsēta.

## Atsauces
Kembridžbeja

**Kembridžbeja** () vai **Ikaluktūtiaka** (,  — ‘laba zvejas vieta’) ir inuitu ciems Kanādā, Nunavutas teritorijā, Kitirmiutas reģiona centrs. Izvietojusies Viktorijas salas dienvidaustrumos Kembridžas līča krastā. Nozīmīgs reģiona transporta un pētniecības centrs; šeit atrodas Kanādas Augstās Arktikas pētniecības centrs, lidosta, komunikāciju centrs.

## Vēsture
Reģions bijis apdzīvots vismaz 4000 gadu tālā senatnē. 19. gadsimtā un 20. gadsimta sākumā salas dienvidu krastā medīja un zvejoja tā dēvēto «vara inuitu» saimes, bet pastāvīgas apmetnes neveidoja. Mūsdienu apdzīvotā vieta sāka veidoties 1921. gadā pie līča, kas nosaukts britu karaļa Džordža III dēla prinča Adolfusa, Kembridžas hercoga vārdā. Vecajā ciema vietā līča austrumu krastā sākotnēji tika izveidots Kanādas Karaliskās jātnieku policijas postenis un *Hudson's Bay Company* faktorija. 1947. gadā uzbūvēja LORAN staciju ar  augstu torni (nojaukts 2014. gadā). 1954. gadā uzbūvēta mūra katoļu baznīca. 1955. gadā Kembridžbejā izveidoja Tālās agrīnās brīdināšanas līnijas (*Distant Early Warning Line*', DEW) staciju. Militārās struktūras kalpoja par grūdienu ciema izaugsmei. 1960. gados ciemu pārcēla uz tagadējo vietu līča pretējā krastā. 1984. gadā piešķirts oficiāls ciema statuss, bet kopš 2011. gada Kembridžbeja ir reģiona centrs.

## Infrastruktūra
Kembridžbejā ir sākumskola, vidusskola, Arktikas koledžas filiāle, slimnīca, sporta centrs, veikali, pasts, policijas iecirknis, viesnīcas, katoļu, anglikāņu un pentekostu baznīcas, muzejs. Elektrību nodrošina dīzeļelektrostacija.

## Atsauces

## Ārējās saites
Branti (Rankas pagasts)

**Branti** ir ciems Gulbenes novada Rankas pagastā. Atrodas pagasta ziemeļaustrumu daļā.

Apdzīvotā vieta atrodas pie autoceļa P27, Gaujas upes krastā.

Vietējās nozīmes aizsargājamie kultūras pieminekļi ciema apkārtnē: Brantu senkapi.

## Atsauces
Hesusa de Tavarankve

**Hesusa de Tavarankve** () ir 18. gadsimta jezuītu redukcijas drupas, kas atrodas Paragvajas dienvidos. 1993. gadā kopā ar La Santisimu Trinidadu de Paranu tika iekļauta UNESCO Pasaules mantojuma sarakstā kā Jezuītu misijas La Santisima Trinidada de Parana un Hesusa de Tavarankve.

Hesusa de Tavarankve bija viena no jezuītu uzceltajām pilsētiņām pamatiedzīvotāju gvaranu pievēršanai kristietībai. 1685. gadā tā tika iekļauta mūsdienu Alto Paranas departamentā. Redukcija vairākkārt mainīja lokāciju, līdz 1760. gadā tika uzsākta celtniecība pašreizējā vietā. Līdz jezuītu padzīšanai no Spānijas impērijas 1767. gadā baznīcas celtniecība, kura tika celta pēc Romas Saninjacio baznīcas parauga, netika pabeigta. Hesusa de Tavarankve, tāpat kā citas jezuītu redukcijas, tika pamesta.

## Attēlu galerija

Jesus_de_Tavarangue_-_view_from_the_altar.JPG
Ruinas_jesuiticas_Paraguay_Acceso.jpg
Jesús de Tavarangüe.JPG


## Ārējās saites
Pundurtrusis

thumb|Pundurtrusis
**Pundurtrusis** ir mājas trusis, kas pieder trušu šķirņu grupai, kurai raksturīgs mazs izmērs (svars līdz 1,6 kg, ķermeņa garums līdz 26 cm), vai arī trusis, kuram ir pundura gēns.

Pundurtrušu šķirnēm raksturīgo mazo izmēru izraisa ģenētiska mutācija, kuras rezultātā ir deaktivizēts gēns HMGA2. Šī mutācija var rasties dabiskā ceļā, taču, laika gaitā dabā sastopamo pundurtrušu mazais izmērs un izmainītā galvaskausa sejas struktūra kļuva par vēlamām fiziskajām iezīmēm, tādēļ šīs īpašības tika selekcionētas.

Saistītas ar mazo izmēru, pundurtrušiem var būt dažas veselības problēmas, jo īpaši žokļu un zobu problēmas.

## Apraksts
Pundurtrušiem raksturīgi apaļi, kompakti ķermeņi, īss deguns, mazas ausis un galvas izmērs, kas ir nesamērīgi liels salīdzinājumā ar ķermeņa izmēru, kā arī platas pieres un purni, un izvalbītas acis. Pundurtrušiem var būt īss vai garš kažoks, parastas vai izliektas ausis, un tiem var būt dažādas kažoka krāsas un raksti. Mazās, mazulim līdzīgas galvas izmēra un formas dēļ pundurtruši ir pakļauti zobu problēmām. Tā kā truša zobi nekad nepārstāj augt, zobi, kas neizkrīt, izaug gari un rada trusim nopietnas veselības problēmas. Pundurtrušu šķirnes parasti sver no 0,7 kilogramiem līdz 1,6 kilogramiem.

Par mazāko pundurtrušu šķirni tiek uzskatīts Nīderlandes punduris. Pēc Amerikas trušu audzētāju asociācijas datiem šīs šķirnes maksimālais svars ir 1,1 kilograms.

Vesela mājas truša dzīves ilgums var būt no 8 līdz 12 gadiem.

## Galerija

Attēls:Conejo Holandés Enano.JPG|Nīderlandes punduris
Attēls:Dwarf Hotot B.jpeg|Šķirne "*Dwarf Hotot*"
Attēls:Miniature Lop - UK NL.jpg|Šķirne "*Miniature Lop*"
Attēls:Rabbit - Plush Lop.jpg|Šķirne "*Plush Lop*"
Attēls:Zashion's Beatrice, Mini Lion Lop.jpg|Šķirne "*Miniature Lion Lop*"


## Atsauces

## Ārējās saites
Pārdebergas kauja

**Pārdebergas** vai **Perdebergas kauja** ("Zirgu kalna kauja") bija liela kauja Otrā angļu—būru kara laikā. Tā notika netālu no Pārdebergas brasla Moderas upes krastā, Oranjē netālu no Kimberlijas.

Lords Metuens 1899. gada novembrī virzījās pa dzelzceļa līniju uz augšu ar mērķi atbrīvot aplenkto Kimberlijas pilsētu (un Mafekingas pilsētu, kas arī atradās aplenkumā). Šajā frontē notika kaujas pie Graspanas, Belmontas, Moderas upes, pirms virzība tika apturēta uz diviem mēnešiem pēc britu sakāves Magersfonteinas kaujā. 1900. gada februārī feldmaršals Lords Robertss personīgi pārņēma ievērojami pastiprināta britu karaspēka veiktas ofensīvas vadību.

## Sekas un piemiņa
Būru karš bija pirmā reize, kad Kanādas armija tika izvietota ārzemēs. Kanādas Karaliskā kājnieku pulka (*Royal Canadian Regiment of Infantry*) Toronto rota pievienojās Kvīnslendas kalnu kājniekiem, lai janvārī izdzītu būru komandosus no Sanisaidas un Belmontas, Rietumkāpā.

Diviem britu karavīriem tika piešķirti Viktorijas krusti pēc nāves:

* Alfrēds Atkinsons, Jorkšīras pulks, 1900. gada 18. februāris.
* Frensiss Pārsons, Eseksas pulks, 1900. gada 18. februāris.

## Atsauces
Džozefīne Tevsona

**Džozefīne Enna Tevsona** (; dzimusi , mirusi ) bija angļu teātra un televīzijas raksturlomu aktrise, labāk zināma pēc lomām tādās britu televīzijas situāciju komēdijās kā *Shelley*, "Smalkais stils" (1990–1995) un *[[Last of the Summer Wine]]* (2003–2010).

## Ārējās saites
Kolrābis

**Kolrābis** (*Brassica oleracea* var. *gongylodes*) ir dārza kāposta pasuga. Tas ir divgadīgs dārzenis ar kālim līdzīgu gludu, zaļu, aplapotu virszemes kacena paresninājumu. Kolrābi lieto gan pārtikā, gan lopbarībā.

## Atsauces

## Ārējās saites
2022.—2023. gada Optibet hokeja līgas sezona

**2022.—2023. gada Latvijas čempionāta sezona** bija 32. Latvijas Virslīgas hokeja čempionāta sezona. Sezona sākās . Šajā sezonā Latvijas Virslīgas hokeja čempionātā piedalījās deviņas komandas.

2022. gada augustā tika paziņots, ka panākta vienošanās ar Lietuvas Hokeja federāciju par trīs Lietuvas komandu pievienošanos turnīram. Līgas uzvarētāja tiks kronēta kā Baltijas čempione, savukārt labākā Latvijas un Lietuvas komanda izcīnīs attiecīgi Latvijas un Lietuves čempiones titulu.

Par regulārās sezonas uzvarētāju kļuva HK Mogo, savukārt čempiones titulu otro gadu pēc kārtas izcīnīja HK Zemgale.

HK Mogo sezonu uzsāka ar garāko uzvaru sēriju Latvijas čempionāta vēsturē. 27. novembrī komanda izcīnīja 21. uzvaru pēc kārtas, tādējādi pārspējot HK Rīga 2000 2001. gadā uzstādīto rekordu. 2023. gada 9. februārī HK Mogo uzbrucējs Elviss Želubovskis guva savus 236. vārtus Latvijas čempionātā, tādējādi apsteidzot Māri Drelingu un kļūstot par visu laiku labāko vārtu guvēju turnīra vēsturē.

## Komandas
Latvijas Virslīgas hokeja čempionātā piedalījās deviņas komandas.

## Formāts
Regulārajā sezonā tika aizvadīti četri spēļu riņķi, kas nozīmē, ka katra no komandām aizvadīja 32 spēles. Izslēgšanas kārtā ceturtdaļfināli tika aizvadīti sērijā līdz trim uzvarām, savukārt pusfināli un fināls - sērijā līdz četrām uzvarām.

## Apbalvojumi
* Leonīda Vedēja balva (izslēgšanas kārtas vērtīgākais spēlētājs):  Gatis Gricinskis
* Labākie hokejisti:
** Ulda Opita balva (labākais vārtsargs):  Jānis Auziņš
** Kārļa Skrastiņa balva (labākais aizsargs):  Georgijs Pujacs
** Sergeja Žoltoka balva (labākais uzbrucējs):  Tads Kumeļausks
** Alekseja Auziņa balva (labākais jaunais hokejists):  Ernests Krūms

### Mēneša vērtīgākais spēlētājs

### Mediju simboliskā izlase
* **Vārtsargs:** Jānis Auziņš (Rīgas "Dinamo", HK Prizma)
* **Aizsargi:** Krišs Lipsbergs (HK Mogo) un Krists Apsītis (Rīgas "Dinamo", HK Prizma)
* **Uzbrucēji:** Kārlis Ozoliņš, Elviss Želubovskis, Rūdolfs Maslovskis (visi - HK Mogo)
* **Vērtīgākais spēlētājs:** Kārlis Ozoliņš (HK Mogo)
* **Labākais U-20 vecuma spēlētājs:** Ernests Krūms (HK Mogo)

## Komandu treneri un kapteiņi

## Regulārā sezona
### Turnīra tabula

### Labākie spēlētāji
#### Rezultatīvākie spēlētāji

#### Labākie vārtsargi

## Izslēgšanas kārta

## Atsauces

## Ārējās saites
* Līgas oficiālā mājaslapa
Vēlēšanās trīs tūkstošu gadu garumā

**"Vēlēšanās trīs tūkstošu gadu garumā"** () ir 2022. gada ASV un Austrālijas kopražojuma fantāzijas filma, kuras režisors, producents un scenārija līdzautors ir Džordžs Millers. Tā ir A. S. Baietas īsā stāsta *The Djinn in the Nightingale's Eye* adaptācija. Galvenās lomas atveido Idriss Elba un Tilda Svintone. Elba atveido džinu, kuru atbrīvo profesore (Svintone) un kurš stāsta viņai par savu dzīvi.

Filmas "Vēlēšanās trīs tūkstošu gadu garumā" pasaules pirmizrāde notika Kannu kinofestivālā , bet ASV kinoteātros to demonstrē no , Austrālijā no , bet Latvijā pirmizrāde notika . Filma galvenokārt saņēmusi pozitīvas kritiķu atsauksmes, tomēr tā ir kases izgāšanās.

## Atsauces

## Ārējās saites
Pauļus Pultinevičs

**Pauļus Pultinevičs** (; dzimis , Marijampolē) ir Lietuvas starptautiskais lielmeistars šahā (2019).

## Biogrāfija
Bijis Lietuvas jauniešu šaha čempionātu uzvarētājs dažādās vecuma grupās: 2014. gads — U14, 2017. gads — U17.
Pārstāvējis Lietuvu Pasaules un Eiropas jauniešu šaha čempionātos. Labāko rezultātu sasniedzis 2019. gadā, kad izcīnījis 7. vieta Pasaules jauniešu šaha čempionātā U18 vecuma grupā.

2018. gadā izcīnījis 2. vietu Lietuvas šaha čempionātā.

2019. gadā piedalījies Pasaules kausa izcīņā šahā pēc izslēgšanas sistēmas, kurā 1. kārtā zaudējis Krievijas lielmeistaram Aleksandram Griščukam.

2022. gada augustā uzvarējis šaha festivāla *[[Rīgas Tehniskās universitātes Open|RTU Open 2022]]* "A" turnīrā.

2025. gadā izcīnījis 3. vietu Lietuvas šaha čempionātā.

Trīs reizes Lietuvas izlases sastāvā piedalījies Pasaules šaha olimpiādēs (2016, 2018, 2022). 2022. gada olimpiādē izcīnījis sudraba medaļu individuālajā vērtējumā pie 4. galdiņa.

Par panākumiem turnīros FIDE 2017. gadā viņam piešķīrusi starptautiskā meistara (IM), bet 2019. gadā — starptautiskā lielmeistara (GM) nosaukumu.

## Atsauces

## Ārējās saites
Ēriks Blumkvists

**Ēriks Blumkvists** (;  dzimis , Stokholmā) ir Zviedrijas starptautiskais lielmeistars šahā (2013).

## Biogrāfija
Daudzkārtējais Zviedrijas jauniešu šaha čempionātu dalībnieks, kurās izcīnījis sudraba (2008. gadā U18 vecuma grupā) un divas bronzas medaļas (2006. gadā – U16, 2007. gadā – U18 vecuma grupās). Pārstāvējis Zviedriju Pasaules un Eiropas jauniešu šaha čempionātos dažādās vecuma grupās.

Divas reizes uzvarējis Zviedrijas šaha čempionātos (2016, 2019). 2014. gadā izcīnījis sudraba medaļu Zviedrijas šaha čempionātā.

2022. gada augustā izcīnījis 3. vietu šaha festivāla *[[Rīgas Tehniskās universitātes Open|RTU Open 2022]]* "A" turnīrā. 2023. gada augustā izcīnījis 2. vietu šaha festivāla *[[Rīgas Tehniskās universitātes Open|RTU Open 2023]]* "A" turnīrā.

Pārstāvējis Zviedrijas komandu lielākajos komandu šaha turnīros:
* Pasaules šaha olimpiādēs piedalījies 3 reizes (2016, 2018, 2022);
* Eiropas komandu šaha čempionātos piedalījies 3 reizes (2013-2015, 2019);
* Pasaules komandu šaha čempionātā piedalījies 2019. gadā;
* Pasaules jauniešu U16 komandu šaha olimpiādē piedalījies 2006. gadā.

Par panākumiem turnīros FIDE 2008. gadā viņam piešķīrusi starptautiskā meistara (IM), bet 2013. gadā - starptautiskā lielmeistara (GM) nosaukumu.

## Atsauces

## Ārējās saites
Lentzāģis

thumb|241x241px|Lentzāģis
left|thumb|152x152px|Zāģa atrašanās vieta lentzāģa iekārtā
**Lentzāģis** ir iekārta, kurā esošais zāģis izveidots kā lokana, gredzenā noslēgta metāla lente ar zobiem vienā pusē. Vēl iekārta sastāv no pamatnes, rituļiem, dzinēja, darbagalda, vadlineāla, bremzēšanas ierīces, zāģa plātnes vadierīces. Tas tiek izmantots dažādu materiālu zāģēšanai.

## Ārējās saites
Austrālija 1900. gada vasaras olimpiskajās spēlēs

**[[Austrālija]]** bija pārstāvēta **[[1900. gada vasaras olimpiskās spēles|1900. vasaras olimpiskajās spēlēs]]**, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija otrās vasaras olimpiskās spēles, kurās tā startēja.

Šajās olimpiskajās spēlēs Austrālija bija pārstāvēta ar diviem sportistiem ― Stenu Rouliju un Frederiku Leinu, kuri attiecīgi startēja vieglatlētikā un peldēšanā. Stens Roulijs startēja arī kā Jauktās komandas pārstāvis vieglatlētikas 5000 metru komandu skrējienā. Abos šajos sporta veidos Austrālija pirmo reizi bija pārstāvēja olimpiskajās spēlēs.

Šajās olimpiskajās spēlēs Austrālija izcīnīja 5 olimpiskās medaļas (2 zelta un 3 bronzas medaļas). Medaļu kopvērtējumā Austrālijā šajās spēlēs bija 9. vietā.  Medaļas ieguva abi divi sportisti. Peldēšanā tika iegūtas divas zelta medaļas, bet vieglatlētikā trīs bronzas medaļas. Šīs bija pirmās olimpiskās medaļas, ko Austrālijas sportisti izcīnīja attiecīgajos sporta veidos. Kā arī Stens Roulijs izcīnīja zelta medaļu kā Jauktās komandas pārstāvis.
## Sportisti
### Sportistu sadalījums pa sporta veidiem
*  — Pirmoreiz valsts pārstāvēta šajā sporta veidā.

## Medaļu ieguvēji
[200px|thumb|[Frederiks Leins šajās olimpiskajās spēlēs izcīnīja divas zelta medaļas.]]
### Medaļnieki

### Sportisti ar vairākām medaļām

### Medaļu sadalījums pa sporta veidiem

### Austrālijas medaļnieki Jauktās komandas sastāvā

## Rezultāti
### [[Attēls:Swimming pictogram.svg|20px]] Peldēšana

### [[Attēls:Athletics pictogram.svg|20px]] Vieglatlētika
; Skrejceļa disciplīnas

## Skatīt arī
* Austrālija olimpiskajās spēlēs

## Atsauces un piezīmes

## Ārējās saites
* Austrālija 1900. gada vasaras olimpiskajās spēlēs (''Sports Reference'') 
* Austrālija 1900. gada vasaras olimpiskajās spēlēs (''Olympedia'')
Sējumu saraksts mangai "Naruto"

**[[Manga]] "Naruto"**, kuras autors ir Masasi Kisimoto, tika iknedēļu izdota žurnālā *Weekly Shonen Jump*. Manga tika izdota kopš 1999. gada, bet 2015. gadā tās izdošanu pārtrauca. Mangas uzmanības centrā ir titulētais varonis un galvenais varonis Naruto Udzumaki, nindzja no Apslēpto lapu ciemata ar pārdabiskām nindžutsu spējām, kurš ir Deviņastainā briesmoņa Kjūbi nēsātājs un sapņo kļūt par Hokagi, lai saņemtu cieņu no ciema iedzīvotājiem un pasargātu viņus no jebkuriem gaidāmajiem draudiem.

Apmēram reizi divos mēnešos izdevējs apvienoja nodaļas sējumos un publicēja atsevišķās grāmatās. 50. "jubiles" sējums tika izdots 2010. gada 4. martā. "Naruto" tika izdots vairāku valstu izdevniecībās. Tiesības uz publikāciju ASV pieder *Viz Media*.

Stāsta sižets tiek sadalīts divos laika posmos:

* Pirmajā daļā tiek aprakstīti 27 sējumi;
* Otrajā daļā ir iekļauts 28.-72. sējums, kurā tiek aprakstīta varoņu dzīve pēc diviem ar pusi gadiem pēc pirmās daļas sižeta beigām.

Anime adaptācija tika realizēta kompānijas *Studio Pierrot* vadībā, telekanālā *TV Tokyo* 2002. gada 3. oktobrī un turpinājās līdz 2007. gada 8. februārim, pēc nedēļas sākās otrās mangas daļas anime adaptācijas translēšana.

## Sējumu saraksts

### 1. daļas sējumi
Pirmā daļa aptver pirmās 244 *[[Naruto]]* mangas nodaļas un ir ietverta 27 sējumos. Visus 27 sējumus Japānā ir izlaidusi kompānija *Shueisha.*

### 2. daļas sējumi
Naruto sižeta otrā puse, kas pazīstama kā 2. daļa, ietver visas nodaļas pēc 244. nodaļas.

## Speciālizdevumi

### Sošūens (Sōshūhen)
**Sošūens** (; tiešā nozīmē: "pilnīga kolekcija") ir relatīvi jauns formāts, kuru publicēja *Shueisha,* sākot ar 2008. gadu. Sošūena izdevums ir B5 izmērā (176 mm × 250 mm, 6,9 collas × 9,8 collas), lielāks par kanzenbanu, tas līdzīgi atveido nodaļu vākus un krāsainas lapas, vienlaikus ietverot arī dažādus papildus bonusus,  piemēram, plakātus un intervijas. Lielākā daļa sošūena izlaidumu ir paredzēti populārām mangām, kurām ir serializētas adaptācijas. Tajos ir arī daudz vairāk lappušu nekā standarta tankobonos, un tādējādi tajās ir vairāk nodaļu mazākā apjomā; Naruto pirmā daļa sākotnēji tika izdota 27 tankobona sējumos, bet tika pabeigta tikai astoņos sošūena sējumos.

### ''Shueisha'' ''Jump Remix''
Manga tika arī atkārtoti izdota kā daļa no *Shueisha Jump Remix* un Naruto projekta. Sējumi sastāv no dažāda daudzuma nodaļu, kā arī ir iekļautas *Konohas simts lapu kolekcijas un*  īsie rakstiem par dažādām tēmām, kas iepriekš bija iekļautas tikai datu grāmatās (databooks).

## Atsauces
Stefansona sala

**Stefansona sala** () ir neapdzīvota sala Kanādas ziemeļos Kanādas Arktiskajā arhipelāgā. Administratīvi pieder Nunavutas teritorijas Kitikmeotas reģionam.

## Ģeogrāfija
Atrodas Kanādas Arktiskā arhipelāga vidusdaļā pie Viktorijas salas Storkersona pussalas krasta, no kura to šķir tikai dažus simtus metrus platais šērām pildītais Goldsmita šaurums. Vikonta Melvila šaurums ziemeļos salu atdala no Viktorijas salas, bet Maklintoka šaurums austrumos — no Velsas Prinča salas. Sala izstiepta ziemeļu—dienvidu virzienā, krasti mēreni izroboti. Salas lielāko daļu aizņem plaša zemiene, ziemeļos — neliels pacēlums. Ainavā valda tundra.

## Vēsture
Pirmie no eiropiešiem salu 1917. gadā atklāja Vilhjalmura Stefansona ekspedīcija un nosauca par **Lefingvela salu** (*Leffingwell Island*) par godu amerikāņu polārpētniekam Ernestam de Kovenam Lefingvelam (*Ernest de Koven Leffingwell*). Nosaukums netika atainots ekspedīcijas atskaitēm pievienotajās kartēs, tādēļ sala no jauna tika «atklāta» 1946. gadā un 1952. gadā tai piešķīra pirmatklājēja vārdu.

## Atsauces

## Ārējās saites

* International Map of the World 1:1,000,000 Viscount Melville Sound NS-12/13/14
Aslapes

**Aslapes** () ir grīšļu dzimtas ģints, kas ir sastopama gandrīz visā pasaulē tropiskajos un mērenajos reģionos. Augiem ir raksturīgas garas, šauras (zālei līdzīgas) lapas ar asām, bieži robainām (zāģzobam līdzīgām) malām un 1—3 m gari stublāji, kuru galā veidojas sazarota ziedkopu. Tāpat kā daudziem citiem augiem, kas sastopami mitros biotopos, aslapēm ir raksturīgi dziļi, ložņājoši sakneņi.

## Sugas
Ģints sugu skaits tiek apstrīdēts, un, atkarībā no autora, tiek atzītas 2 līdz 60 sugas. Pašlaik organizācija *Kew Royal Botanic Gardens* ir akceptējusi trīs sugas, no kurām vienai ir četras pasugas.

* *Cladium costatum* Steyerm. — sastopama Venecuēlā un Gajānā,
* *Cladium mariscoides* (Muhl.) Torr. — sastopama Ziemeļamerikas austrumos no Labradoras līdz Manitobai, un uz dienvidiem līdz Floridai un Teksasai,
* *Cladium mariscus* (L.) Pohl — dižā aslape
** *Cladium mariscus subsp. californicum* (S.Watson) Govaerts — sastopama Kalifornijā, Arizonā, Ņūmeksikā, Nevadā, Jūtā, Teksasā, Sonorā, Koahuilā
** *Cladium mariscus* subsp. *intermedium* Kük. — Austrālijā, Jaunkaledonijā
** *Cladium mariscus subsp. jamaicense* (Crantz) Kük. — Latīņamerikā no Meksikas līdz Argentīnai; Vestindijā; ASV dienvidaustrumos no Teksasas līdz Delavērai; pasuga ir naturalizējusies tropiskajā Āfrikā un daudzās okeāna salās, tostarp Kanāriju salās, Madagaskarā, Jaungvinejā, Havaju salās
** *Cladium mariscus subsp. mariscus* — Eiropā, Ziemeļāzijā un Ziemeļāfrikā no Īrijas līdz Marokai, Japānā, Vācijā, Itālijā, Francijā, Skandināvijā, Baltijā, Polijā, Balkānos, Ukrainā, Krievijā, Sibīrijā, Saūda Arābijā, Irānā, Himalajos, Kazahstānā, Ķīnā, Korejā.

## Atsauces
Saliņa

**Saliņa** ir ciems Gulbenes novada Rankas pagastā. Atrodas pagasta ziemeļaustrumu daļā.

Apdzīvotā vieta atrodas pie autoceļa P27 un P23 krustojuma, Gaujas upes krastā.

## Atsauces
Sejatas

**Sejatas** ir ciems Gulbenes novada Rankas pagastā. Atrodas pagasta ziemeļu daļā.

Apdzīvotā vieta atrodas nomaļus no valsts autoceļiem, Gaujas upes krastā. Pie ciema ir Rutkaviņu avoti.

Valsts nozīmes aizsargājamie kultūras pieminekļi ciema apkārtnē: Sejatu senkapi (Krakaliņš).

## Atsauces
Iznīcināšana (filma)

**"Iznīcināšana"** () ir 2018. gada Apvienotās Karalistes un ASV zinātniskās fantastikas šausmu filma, kuras režisors un scenārija autors ir Alekss Gārlends. Filmā galvenās lomas atveido Natālija Portmane, Dženifere Džeisone Lī, Džīna Rodrigesa, Tesa Tompsone, Tūva Novotnija un Oskars Aizeks.

Filma stāsta par pētnieku grupu, kuri dodas uz noslēpumainu zonu, kurā dabas likumu vietā valda anomālas parādības.

"Iznīcināšana" pirmizrāde notika  ASV, kur to izlaida *[[Paramount Pictures]]*, savukārt vairākās citās vietās to izlaida straumēšanas platforma *[[Netflix]]*. Filma bija finansiāla izgāšanās, nopelnot 43,1 miljonu ASV dolāru, pie 40—55 miljonu budžeta. "Iznīcināšana" saņēma pozitīvas kritiķu atsauksmes.

## Atsauces

## Ārējās saites
Kļūt par citu

**"Kļūt par citu"** () ir 1966. gada ASV psiholoģiska zinātniskās fantastikas šausmu filma, kuras režisors ir Džons Frankenheimers. Filmā galvenās lomas atveido Roks Hadsons, Saloma Džīnsa, Vills Grīrs un Džons Rendolfs. Filma ir balstīta uz Deivida Elija 1963. gada romāna ar tādu pašu nosaukumu.

Filma stāsta par nelaimīgu pusmūža baņķieri, kurš piekrīt procedūrai, kas viltos viņa nāvi un piešķirs viņam pilnīgi jaunu izskatu un identitāti.

"Kļūt par citu" pirmizrāde notika  Kannu kinofestivālā, kur tā sacentās par Zelta palmas zaru. Filmas operators Džeimss Hongs Vons tika nominēts Amerikas Kinoakadēmijas balvai kategorijā "Labākais operatora darbs". Filma tiek uzskatīta par finansiālu izgāšanos. Tā saņēma pozitīvas kritiķu atsauksmes, izceļot tās vizuālo stilu un Hadsona sniegumu. Laika gaitā "Kļūt par citu" ir kļuvusi par kulta filmu.

## Atsauces

## Ārējās saites
Džons Frankenheimers

**Džons Maikls Frankenheimers** (; dzimis , miris ) bija amerikāņu kinorežisors, pazīstams ar savām drāmas filmām un trilleriem.

Frankenheimera pazīstamāko filmu skaitā ietilpst biogrāfiskā drāma *[[Birdman of Alcatraz]]* (1962), politiskie trilleri "Mandžūru kandidāts" (1962) un *[[Seven Days in May]]* (1964), kara filma *[[The Train]]* (1964), zinātniskās fantastikas šausmu filma "Kļūt par citu" (1966), sporta drāma *[[Grand Prix (filma)|Grand Prix]]* (1966), trilleri "Franču sakarnieks 2" (*French Connection II*, 1975) un *[[Black Sunday]]* (1977), šausmu filma *[[The Island of Dr. Moreau]]* (1996), biogrāfiskā filma *[[George Wallace]]* (1997) un asa sižeta trilleri "Ronins" (*Ronin*) un "Azartspēles" (2000).

Par filmu *George Wallace*, kā arī par *[[Against the Wall]]* (1994), *[[The Burning Season]]* (1994) un *[[Andersonville]]* (1996), saņēmis ''Emmy'' balvu. Saņēmis arī vienu Zelta globusa balvu. Frankenheimera 30 pilmmetrāžas filmas, kā arī vairāk nekā 50 televīzijas filmas, kas ietvēra dažādas sociālas tēmas, bija ievērojamas ar savu ietekmi uz sabiedrības domāšanu. Viņš kļuva par "mūsdienu politiskā trillera" žanra pionieri, savu karjeru aizsākot Aukstā kara kulminācijā.

## Ārējās saites
Sakņojošais meldrs

**Sakņojošais meldrs** () ir grīšļu dzimtas suga. Savvaļā tā ir nevienmērīgi izplatīta Eirāzijā. Latvijā sakņojošais meldrs ir sastopams reti un nevienmērīgi: galvenokārt Rīgas un Cēsu apkaimē un valsts dienvidaustrumu daļā, ezeru un upju palienēs.

Suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.

## Apraksts
Sakņojošais meldrs ir daudzgadīgs, 40—100 cm garš lakstaugs. Augs veido ļoti skraju ceru un sakņojošos sāndzinumus. Stublājs ir stāvs, strupi trīsšķautņains, aplapots līdz ziedkopai. Lapas ir lineāras (0,6—0,8 cm platas), pelēkzaļas, tās plātnes mala gluda. Ziedkopa stublāja galā ļoti zaraina, tā veido skraju saliktu čemuru. Ziedkopas zariņi ir dažāda garuma. Vārpiņas ir lancetiskas, smailas, 0,5—0,8 cm garas, zariņa galā pa vienai. Apziedņa matiņi gludi, 2—3 reizes garāki nekā auglis (riekstiņš). Zied jūnijā, jūlijā.

## Atsauces

## Ārējās saites
Indija 1900. gada vasaras olimpiskajās spēlēs

**[[Indija]]** bija pārstāvēta **[[1900. gada vasaras olimpiskās spēles|1900. vasaras olimpiskajās spēlēs]]**, kas norisinājās Francijas galvaspilsētā Parīzē no 1900. gada 14. maija līdz 28. oktobrim. Šīs bija pirmās vasaras olimpiskās spēles, kurās tā startēja.

Indiju šajās olimpiskajās spēlēs pārstāvēja viens sportists, Normens Pričards, kurš startēja vieglatlētikā. Viņš arī izcīnīja pirmās olimpiskās medaļas, 2 sudraba medaļas, Indijai. Medaļu kopvērtējumā Indija šajās spēlēs bija 19. vietā. Līdz 2020. gada Tokijas olimpiskajām spēlēm, kad Nīradžs Čopra izcīnīja zelta medaļu šķēpa mešanā. Pričards bija vienīgais Indijas vieglatlēts, kurš izcīnījis olimpiskās medaļas. 

## Sportisti
### Sportistu sadalījums pa sporta veidiem
*  — Pirmoreiz valsts pārstāvēta šajā sporta veidā.

## Medaļu ieguvēji
[200px|thumb|[Normens Pričards bija pirmais sportists, kurš izcīnīja olimpiskās medaļas Indijai.]]
### Medaļnieki

### Medaļu sadalījums pa sporta veidiem

*  — Pirmās izcīnītās olimpiskās medaļas šajā sporta veidā
*  — Pirmās izcīnītā zelta medaļas šajā sporta veidā
*  — Pirmās izcīnītā sudraba medaļas šajā sporta veidā
*  — Pirmās izcīnītā bronzas medaļas šajā sporta veidā

## Rezultāti
### [[Attēls:Athletics pictogram.svg|20px]] Vieglatlētika
; Skrejceļa disciplīnas
**OR** — Olimpiskais rekords

## Skatīt arī
* Indija olimpiskajās spēlēs

## Atsauces

## Ārējās saites
* Indija 1900. gada vasaras olimpiskajās spēlēs (''Sports Reference'') 
* Indija 1900. gada vasaras olimpiskajās spēlēs (''Olympedia'')
Plūkši

**Plūkši** (arī **Plukši**) ir ciems Gulbenes novada Rankas pagastā. Atrodas pagasta rietumu daļā.

Apdzīvotā vieta atrodas nomaļus no valsts autoceļiem, Degļupītes upes krastā.

## Atsauces
Dukuļi (Rankas pagasts)

**Dukuļi** ir ciems Gulbenes novada Rankas pagastā. Atrodas pagasta centrālajā daļā.

Apdzīvotā vieta atrodas pie autoceļa P33 un V438 krustojuma.

## Atsauces
Pavāriņi

**Pavāriņi** ir ciems Gulbenes novada Rankas pagastā. Atrodas pagasta rietumu daļā.

Apdzīvotā vieta atrodas pie autoceļa V438. 1916. gadā ciemā ierīkota stacija Pavāriņi (*Pawarini*) dzelzceļa līnijā Ieriķi-Gulbene-Sita, bet 1919. gadā stacija pārdēvēta par Ranku.

## Atsauces
Université Paris-Sud

***Université Paris-Sud*** bija Francijas universitāte, kas izveidota 1971. gada 1. janvārī. Tā likvidēta 2020. gada 1. janvārī līdz ar Parīzes Saklē Universitātes izveidi, pēc tam, kad Oficiālajā Vēstnesī tika publicēts dekrēts par jaunās universitātes izveidi 2019. gada 5. novembrī.

## Slaveni skolotāji
* Albērs Fērs, franču fiziķis
* Peters Grīnbergs, vācu fiziķis

## Atsauces